[pic] | COMISIA COMUNITĂŢILOR EUROPENE |

Bruxelles, 13.6.2007

COM(2007) 324 final

RAPORTUL COMISIEI CĂTRE PARLAMENTUL EUROPEAN ŞI CONSILIU

asupra punerii în aplicare a Regulamentului (CE) nr. 814/2000 al Consiliului privind acţiunile de informare cu privire la politica agricolă comună {SEC(2007) 800}

RAPORTUL COMISIEI CĂTRE PARLAMENTUL EUROPEAN ŞI CONSILIU

asupra punerii în aplicare a Regulamentului (CE) nr. 814/2000 al Consiliului privind acţiunile de informare cu privire la politica agricolă comună

PARTEA 1 MăSURI ÎN CONFORMITATE CU REGULAMENTUL (CE) NR. 814/2000 AL CONSILIULUI

I. Introducere

Prezentul raport priveşte punerea în aplicare a Regulamentul (CE) nr. 814/2000 al Consiliului pentru perioada 2003–2006.

Obiectivele acţiunilor de informare cu privire la politica agricolă comună (PAC) definite prin Regulamentul (CE) nr. 814/2000 al Consiliului sunt:

asistenţă în vederea explicării PAC, precum şi în punerea în aplicare şi dezvoltarea acesteia, |

promovarea modelului european de agricultură şi acordarea de asistenţă în înţelegerea acestuia de către cetăţeni, |

furnizarea de informaţii agricultorilor şi altor persoane care trăiesc în zonele rurale, |

creşterea gradului de conştientizare publică a subiectelor şi obiectivelor PAC. |

- Acţiunile sunt clasificate în două categorii principale:

cele prezentate de organizaţii terţe pentru cofinanţarea de către FEOGA, care pot reprezenta fie programe, fie măsuri specifice, |

cele la iniţiativa Comisiei şi finanţate 100% de către FEOGA („acţiuni directe”). |

- Consiliul a hotărât [articolul 8 din Regulamentul (CE) nr. 814/2000] că un raport privind punerea în aplicare a regulamentului trebuie prezentat Parlamentului European şi Consiliului la fiecare doi ani. Prezentul document este al doilea astfel de raport. Primul raport, care a vizat perioada 2000–2002, a fost prezentat în mai 2003[1].

Dezvoltarea măsurilor de punere în aplicare prin care s-au stabilit normele de aplicare a Regulamentului (CE) nr. 814/2000 şi, în special, a celor care vizează subvenţiile acordate terţilor, a fost descrisă în raportul din mai 2003. Între timp, normelor de aplicare li s-a adus o altă schimbare minoră de ordin tehnic.[2]

Prezentul raport către Parlamentul European şi Consiliu a fost planificat iniţial spre prezentare în decembrie 2005. Acesta a fost amânat pentru a permite încheierea evaluării măsurilor întreprinse în conformitate cu prezentul regulament, desfăşurată în cadrul specific al strategiei de evaluare a Comisiei pentru perioada 2000–2005, şi pentru a permite Comisiei să ia în considerare constatările acestei evaluări[3]. Textul este disponibil pe website-ul Europa:http://ec.europa.eu/agriculture/eval/reports/cap_info/index_en.htm

Anexele şi lista de abrevieri menţionată în text sunt disponibile în documentul însoţitor de lucru al serviciilor Comisiei.

II. Buget

În perioada 2003–2006, 6,5 milioane EUR au fost puşi anual la dispoziţie pentru măsuri de informare în cadrul liniei B1-382 (astfel cum a fost cunoscută în 2003) şi, ca urmare a schimbărilor de nomenclatură, în cadrul liniei 05 08 06 pentru anii bugetari 2004–2006.

Defalcarea pe acţiuni întreprinse de Comisie şi acţiuni întreprinse de organizaţii terţe (subvenţii) a fost următoarea:

2003: acţiuni directe (2 500 000) (38%) – subvenţii (4 000 000) (62%),2004: acţiuni directe (2 500 000) (38%) – subvenţii (4 000 000) (62%),2005: acţiuni directe (3 000 000) (46%) – subvenţii (3 500 000) (54%),2006: acţiuni directe (3 700 000) (57%) – subvenţii (2 800 000) (43%).

Cu toate acestea, cu excepţia anului 2006, când s-a constatat o creştere accentuată a asimilării, bugetele anuale au fost considerabil subutilizate (execuţia a atins 64% în 2003, 51% în 2004, 61% în 2005, şi 98% în 2006; a se vedea detaliile din tabelul 2). Asimilarea limitată a posibilităţii de finanţare s-a datorat în principal subutilizării bugetului alocat subvenţiilor. Deoarece multe solicitări de subvenţii au conţinut erori sau au avut o calitate slabă, doar o mică parte dintre proiecte a satisfăcut toate cerinţele (eligibilitate, excludere, selectare şi criterii de atribuire).

În vederea îmbunătăţirii asimilării bugetului alocat subvenţiilor şi ca urmare a examinării celor mai frecvente erori făcute de solicitanţi, cererile de 2005/C 252/06[4] privind acţiuni de cofinanţare în cadrul exerciţiului 2006 şi 2006/C 236/07[5] privind acţiuni de confinanţare în cadrul exerciţiului 2007 au fost în continuare simplificate, iar formularea a fost clarificată pentru a ajuta solicitanţii să evite astfel de erori. Succesul acestor eforturi se reflectă în asimilarea extrem de considerabilă a bugetului alocat subvenţiilor în exerciţiul 2006.

III. Defalcarea acţiunilor finanţate (în termeni de credite de angajamente)

Primul raport privind Regulamentul (CE) nr. 814/2000 al Consiliului a descris modul în care, în perioada 2000–2002, Comisia a îmbunătăţit progresiv reglementările care guvernează măsurile întreprinse. Acesta a menţionat de asemenea revizuirea normelor de punere în aplicare din Regulamentul (CE) nr. 2208/2002 al Comisiei, care a orientat activitatea de acordare a subvenţiilor în perioada 2003–2006[6]. Raportul a introdus îmbunătăţiri considerabile în program: simplificare, o mai mare transparenţă, o mai bună evaluare a acţiunilor de informare propuse, o mai clară definire a mesajelor care trebuie comunicate şi o mai bună difuzare a acestora. Cererea anuală de propuneri a fost perfecţionată şi dezvoltată în mod progresiv, ca reacţie la noul climat politic în care funcţiona PAC. S-a pus un mare accent pe informarea agricultorilor şi a publicului larg cu privire la schimbările din direcţia de politică, în special reforma din 2003 şi reformele ulterioare legate de aceasta.

1. Subvenţii (acţiuni de comunicare adoptate la iniţiativa organizaţiilor terţe)

În perioada raportată, Comisia a utilizat linia bugetară în scopul cofinanţării unei serii de măsuri, inclusiv seminarii, conferinţe, publicaţii, vizite de schimb, precum şi alte activităţi, toate acestea contribuind – atât direct cât şi indirect – la creşterea nivelului de înţelegere a PAC printre cetăţenii UE.

Sunt permise două tipuri de măsuri: măsurile specifice de informare şi programele de lucru anuale. O măsură specifică de informare reprezintă un eveniment de informare independent şi autosuficient, de scurtă durată, organizat pe baza unui singur buget. Exemple de măsură specifică în perioada raportată sunt o conferinţă, un seminar etc. Un program de lucru anual este un set de două până la cinci măsuri specifice de informare.

Rata maximă de finanţare pentru măsurile menţionate mai sus este de 50% din costurile eligibile. Cu toate acestea, rata de finanţare poate creşte până la 75% în cazuri excepţionale, în conformitate cu dispoziţiile din regulamentul de punere în aplicare şi definite în cererea de propuneri.

În perioada raportată, au fost cofinanţate 35 de programe şi 70 de acţiuni specifice. Trebuie remarcat faptul că fiecare program conţine un număr de acţiuni şi că cele 35 de programe finanţate au conţinut 99 de acţiuni specifice, care au condus la un total general de 169 de acţiuni pentru cei patru ani. Au fost acordate subvenţii pentru 121 de conferinţe şi seminarii, 11 vizite, 22 de publicaţii, 11 producţii audiovizuale şi 4 portaluri web.

Tabelul de mai jos indică numărul cererilor primite şi aprobate pentru fiecare stat membru.

Tabelul I

[pic]

Anexa 1 oferă o privire de ansamblu asupra subvenţiilor din perioada de raportare. Detalii privind subvenţii individuale sunt disponibile pe website-ul Europa: http://ec.europa.eu/agriculture/grants/capinfo/index_en.htm

Este important să se sublinieze că un număr considerabil de acţiuni cofinanţate au ajuns la un public mai larg, pe lângă participanţii direcţi, datorită efectului multiplicator al presei specializate şi al mass-media. Aceasta reflectă un accent crescut în ultimii ani pe cererile de propuneri privind o mai bună difuzare a mesajelor şi necesitatea ca solicitanţii să definească planurile media, inclusiv tipurile de audienţe vizate.

Ca şi în trecut, mulţi beneficiari de subvenţii se află în Belgia, unde îşi au sediile cele mai importante organizaţii socio-profesionale la nivel UE (inclusiv COPA-COGECA, AEFPR, CEJA). Aceste măsuri au fost puse în aplicare, în număr mare, în Italia şi Spania, prin aceasta reflectându-se nivelul actual ridicat de cereri din partea statelor în cauză.

În perioada 2003–2006, s-a înregistrat în continuare un număr relativ mic de cereri din partea zonei nordice a UE-15. De la extindere, numărul cererilor din partea noilor state membre a fost extrem de scăzut. Serviciile Comisiei reflectă asupra posibilelor motive care au determinat apariţia acestei situaţii şi vor cerceta ce canale suplimentare, pe lângă publicarea cererii anuale de propuneri în Jurnalul Oficial al Comunităţilor Europene şi pe website-ul Europa, ar fi indicat să se utilizeze pentru a atinge un nivel mai ridicat de publicitate pentru cererile de propuneri. În acest context, se va acorda o atenţie deosebită specificităţilor noilor state membre.

În perioada 2003–2006, au fost acordate subvenţii, între altele, pentru seminarii şi conferinţe privind PAC şi punerea în aplicare a reformei PAC, Organizaţia Mondială a Comerţului şi dezvoltarea rurală. Acestea au inclus un număr de conferinţe care explorează teme ce au legătură cu agricultura şi societatea în general, precum şi cu extinderea UE.

Printre organismele individuale care au avut succes în obţinerea de subvenţii în această perioadă se numără o serie de organizaţii de dezvoltare rurală şi de mediu la nivel UE, precum WWF şi EUROMONTANA. Pe lângă beneficiarii tradiţionali precum COPA-COGECA şi CEJA, au primit de asemenea subvenţii, printre altele, un număr de autorităţi regionale şi locale din statele membre, organizaţiile media şi organizaţiile naţionale ale agricultorilor (în multe cazuri, membre ale organismelor la nivel UE), precum şi unele organisme academice. În cazul unei părţi din acţiunile cofinanţate, beneficiarii au profitat de posibilitatea de a implica organizaţii suplimentare în calitate de parteneri în executarea proiectelor.

După cum s-a menţionat mai devreme, în perioada 2003–2006, au fost îmbunătăţite procedurile de estimare şi de evaluare a subvenţiilor. Cerinţele privind evaluări ex-ante şi ex-post au fost perfecţionate în cererile de propuneri anuale. Trebuie reamintit de asemenea faptul că obligaţiile beneficiarilor privind autoevaluarea acţiunilor lor fac parte din acordurile de subvenţii individuale încheiate între Comisie şi beneficiari. Subvenţiile au fost acordate în urma unei proceduri de selecţie riguroase. În prezent, strategia de comunicare a DG vizează consolidarea capacităţii sale de măsurare şi evaluare a impactului acţiunilor sale de informare. Rapoartele privind punerea în aplicare a subvenţiilor sunt şi vor fi analizate şi în viitor în vederea evaluării impactului global rezultat. Aceasta este de asemenea în conformitate cu evaluarea externă şi cu obiectivele regulamentului în cauză.

2. Acţiunile de comunicare întreprinse la iniţiativa Comisiei

În perioada 2003–2006, s-a înregistrat, ca în perioada precedentă, un număr considerabil de acţiuni finanţate la iniţiativa Comisiei, care au fost executate cu asistenţă tehnică externă. 38% din buget a fost alocat acestor măsuri în 2003 şi 2004, acest procent ridicându-se la 46% în 2005 şi la 57% în 2006.

Anexa II detaliază toate iniţiativele de comunicare din partea Comisiei în perioada 2003–2006, precum şi costurile aferente.

Conferinţe/seminarii

Organizarea de conferinţe şi seminarii a continuat să fie o activitate importantă. Această categorie include activităţi precum audieri, seminarii pentru grupuri specifice (jurnalişti, organizaţii de consumatori etc.), conferinţe UE şi internaţionale.

În perioada 2003–2006, s-a înregistrat o orientare din ce în ce mai puternică din partea Comisiei spre intensificarea dialogului cu părţile interesate în gama de politici UE. În consecinţă, s-a remarcat un accent reînnoit pe implicarea, în conferinţe şi seminarii, a unei game largi de organizaţii civile.

Cooperarea cu alte instituţii a fost intensificată, de exemplu, în cadrul conferinţei privind tinerii agricultori organizată de Comisie împreună cu Parlamentul European în ianuarie 2005; precum şi al conferinţei privind „Coexistenţa culturilor modificate genetic, convenţionale şi biologice – libertatea alegerii” din 4–6 aprilie 2006 de la Viena, care a fost organizată împreună cu preşedinţia austriacă a UE. S-a pus de asemenea un mare accent pe pregătirea pentru extindere.

Participare/standuri la târguri

Se subliniază importanţa participării societăţii civile, cu implicarea tuturor organismelor interesate; accentul pus de Comisie din 2005 pe „localizare”, din ce în ce mai influenţat în ultimii ani de organizarea participării periodice a Comisiei la târguri anuale importante precum Salonul internaţional de Agricultură din Paris şi Internationale Grüne Woche din Berlin, şi la târguri în general.

Prezenţa frecventă a Comisarului pentru Agricultură şi Dezvoltare Rurală, a altor comisari, membri ai Parlamentului European, precum şi a unor importanţi lideri politici la nivel local şi regional, a intensificat rolul creşterii profilului mass-media al participării Comisiei la târguri.

Târgurile vor rămâne un instrument important de captare a publicului larg. Accentul pe căutarea de sinergii şi conceperea de mesaje adecvate şi de activităţi care vizează publicul larg vor continua şi în evaluarea externă, astfel cum a fost recomandat.

Publicaţii

A fost produsă o gamă de publicaţii unice şi periodice. Reforma PAC, dezvoltarea rurală şi Organizaţia Mondială a Comerţului (OMC) au jucat un rol predominant, ca şi în trecut.

În prezent, DG efectuează o revizuie a acestor publicaţii în conformitate cu recomandările evaluării. În viitor, se vizează dezvoltarea mai multor publicaţii on-line, incluzând şi furnizarea de materiale care să poată fi adaptate pentru satisfacerea necesităţilor locale; aceasta ar trebui să contribuie printre altele la satisfacerea necesităţilor lingvistice la nivel local.

Website

Website-ul „Agricultură şi Dezvoltare Rurală” s-a dezvoltat rapid în perioada raportată, în special ca sursă importantă de informare specializată în PAC şi Dezvoltarea Rurală. Evaluarea recentă a constatat că website-ul este accesat considerabil, ca sursă de informare, de către principalele organizaţiile interesate.

S-a înregistrat de asemenea un progres considerabil în creşterea transparenţei privind PAC: a fost publicat un capitol care ghidează publicul interesat către website-urile cu informaţii privind beneficiarii plăţilor PAC.

Demnă de reţinut este lansarea la începutul anului 2007 a web log-ului comisarului Fischer Boel, care foloseşte un mijloc de comunicare nou, în rapidă dezvoltare. Serviciul de poştă electronică „Agriculture Newsdigest”, iniţiat în 2002, este oferit unui număr ce depăşeşte 14 000 de abonaţi din întreaga lume.

Evident, website-ul ca instrument de comunicare are un potenţial considerabil de dezvoltare, precum şi de captare a unor audienţe noi şi mai tinere din rândul publicului general. Strategia actuală de comunicare a DG prevede continuarea dezvoltării comunicării bazate pe internet, în special prin utilizarea unor instrumente interactive.

Sondaje de opinie

DG Agricultură a continuat să verifice în mod regulat opinia cetăţenilor UE privind PAC şi dezvoltarea rurală. Aceasta şi-a revizuit recent întrebările din sondajul Eurobarometru în scopul îmbunătăţirii capacităţii de măsurare a conştientizării şi cunoaşterii politicii, cât şi pentru a-i permite să definească diverse grupuri vizate din rândul publicului general. Aceasta respectă de asemenea recomandările evaluării externe.

Vizite

Datorită potenţialului său de a capta un public mai larg, se face mai mare publicitate programului de vizite al DG, atât pe internet, cât şi printre colegiile şi universităţile interesate. Aceasta reflectă de asemenea recomandările evaluării externe.

IV. Raportul cheltuielilor (angajamente şi plăţi) între subvenţii la iniţiativa terţilor şi acţiuni de informare la iniţiativa Comisiei

Tabel 2 |

Linia bugetară 05.0806: Angajamente şi plăţi 2003–2006 |

2003 | 2004 | 2005 | 2006 | 2003–2006 |

(**) | În raport cu anul de angajament şi anul următor (regula n+1). |

Anexa II: | Repartizarea acţiunilor directe ale Comisiei 2003–2006 |

Anexa III: | Listă de abrevieri. |

-

[1] Raportul Comisiei către Parlamentul European şi Consiliu asupra punerii în aplicare a Regulamentului (CE) nr. 814/2000 al Consiliului privind acţiunile de informare cu privire la politica agricolă comună (COM(2003)235 final din 8.5.2003).

[2] Regulamentul Comisiei (CE) nr. 1820/2004 din 20 octombrie 2004 de modificare a Regulamentului (CE) nr. 2208/2002 de stabilire a regulilor de aplicare a Regulamentului (CE) nr. 814/2000 al Consiliului privind acţiunile de informare cu privire la politica agricolă comună (JO L 320, 21.10.2004, p. 14).

[3] Comisia Europeană, DG AGRI Contractul AGRI 2005/0421, Evaluarea strategiei de informare privind politica agricolă comună, decembrie 2006.

[4] JO C 252, 12.10.2005, p. 28.

[5] JO C 236, 30.9.2006, p. 71.

[6] Regulamentul (CE) nr. 2208/2002 al Comisiei de stabilire a normelor de aplicare a Regulamentului (CE) nr. 814/2000 al Consiliului privind acţiunile de informare în domeniul politicii agricole comune (JO L 337, 13.12.2002, p. 21).

[7] Comunicarea către Comisie „Planul de acţiune în vederea ameliorării Europei comunicative de către Comisie” [SEC(2005) 985] din 20 iulie 2005.